section_heading: Kralj Škota
paragraph_text: Karlo I. je bio smaknut u siječnju 1649., a Engleska je proglašena republikom. Istovremeno Škotska je pod vodstvom prezbiterijanaca u Karlu prepoznala nasljednika Karla I. pa je time pravno onemogućila Engleze da samo svojom odlukom odlučuju o sudbini monarhije. 5. veljače 1649. u Edinburghu je proklamirano da je Karlo kralj Škota uz uvjet da mora potpisati obvezujuću izjavu kojom bi Škotska crkva bila oslobođena utjecaja Anglikanske crkve te ostala prezbiterijanskom. Nakon dolaska u Škotsku 23. lipnja 1650. Karlo je formalno pristao na te uvjete iz razloga dobivanja podrške za sebe u Škotskoj ali to ga je učinilo još nepopularnijim u Engleskoj.